El pianista valencià Antonio Galera oferirà un concert este dissabte
10 de desembre 2019

![](/media/cnjpucuu/77c_antoniogalera-piano.jpg)  
  

El cicle de música #PianoBegonya continua este dissabte, 14 de desembre, amb el concert del pianista valencià Antonio Galera. L'actuació s'emmarca en el Festival Satèl·lit 10 Sentits, que se celebra cada any en diferents espais culturals de València, i serà a les 19.30 hores en el Teatre Begonya del Port de Sagunt.

  

El pianista Antonio Galera acaba de llançar el seu primer CD que, davall el títol _Prélude,_ va presentar el passat mes de juliol en el claustre de La Nau de la Universitat de València, dins del marc del festival Serenates 2019. Este treball, concebut en forma de recital, conté composicions de Johann Sebastian Bach, Cèsar Franck, Claude Debussy i Henri Dutilleux. L’herència francesa del programa del disc és clara al temps que inclou peces com el monumental _Preludi, Coral i Fuga_ de Cèsar Franck o una selecció d’obres de Debussy i Dutilleux, tot i que el disc no inclou només compositors francesos. El disc comença amb Bach i acaba amb ell, amb una transcripció de Busoni d’un dels seus preludis corals. 

  

Este cicle, que forma part de la programació de Cultura de l'Ajuntament de Sagunt, naix per a donar protagonisme i fer valdre l'instrument estrela del Teatre Begonya, un piano de cua Steinway and Sons Mod. D amb història pròpia. Amb número de referència 164100, va ser adquirit per Alts Forns de Biscaia i traslladat al Port de Sagunt en la dècada de 1940. El piano, fabricat en Hamburg (Alemanya) en 1913, va ser enviat al distribuïdor Ricardo Campos de Madrid el 10 de desembre de 1919. A més, este emblemàtic piano posseïx una arpa de ferro colat que data del 18 d'agost de 1903, any en què es va produir la fundició.

  

En esta ocasió, el pianista valencià Antonio Galera farà seu este emblemàtic piano per a oferir un concert de música clàssica amb entrada gratuïta i aforament limitat.

​  

*   [](http://www.facebook.com/sharer.php?u=https://aytosagunto.es/va/actualitat/el-pianista-valencia-antonio-galera-oferira-un-concert-este-dissabte/ "Facebook")
*   [](http://twitter.com/share?url=https://aytosagunto.es/va/actualitat/el-pianista-valencia-antonio-galera-oferira-un-concert-este-dissabte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-pianista-valencia-antonio-galera-oferira-un-concert-este-dissabte/ "Linked In")
*   [](mailto:?body=https://aytosagunto.es/va/actualitat/el-pianista-valencia-antonio-galera-oferira-un-concert-este-dissabte/)